text: नई दिल्ली: टीम इंडिया के पूर्व विस्‍फोटक ओपनर वीरेंद्र सहवाग अपने बेफिक्री भरे अंदाज के लिए जाने जाते हैं. टीम इंडिया के कोच पद के लिए आवेदन को दौरान भी उनका अंदाज दिखा. एक मीडिया रिपोर्ट के दावे के अनुसार, अनुसार वीरू ने भारतीय क्रिकेट टीम के कोच पद के लिए आवेदन करते हुए सिर्फ दो लाइन का बायोडाटा बीसीसीआई को भेजा है. पता चला है कि सहवाग ने विस्तृत बायोडाटा भेजने की जगह जो आवेदन भेजा है उसमें सिर्फ इतना जिक्र है कि वह आईपीएल में किंग्स इलेवन पंजाब के मेंटर हैं जबकि यह भी बताया गया है कि वह भारतीय टीम के मौजूदा खिलाड़ियों के साथ खेल चुके हैं.